Man vas oor vierjarige se moordArgieffoto ŉ 40-jarige man is in hegtenis geneem in verband met die moord op ŉ vierjarige seuntjie in Hanover Park. “Die polisie het beslag gelê op ŉ vuurwapen en rondtes ammunisie,” het brig. Novela Potelwa, woordvoerder van die polisie, gesê. Maroela Media het vroeër berig die seuntjie is Woensdag deur onbekende mans doodgeskiet. “Die vuurwapen wat gekonfiskeer is, was vermoedelik die moordwapen,” het Potelwa bygevoeg. Die verdagte staan tereg op aanklag van die onwettige besit van ŉ vuurwapen en ammunisie. “Hy sal na verwagting binnekort in die hof verskyn. Lees alle vorige berigte oor Hanover Park op Maroela Media. Die vuurwapen wat vermoedelik gebruik is om die vierjarige seuntjie op 23 Desember 2015 in Hanover Park dood te skiet Foto: SAPD, Wes-Kaap